open-index/open-wikipedia-markdown huggingface dataset:
Aestus

**Aestus** é a designación dun motor foguete usado como etapa superior nos foguetes Ariane 5.

## Características 
O motor Aestus foi desenvolvido entre 1988 e 1995 para ser usado como etapa superior dos foguetes Ariane 5 ES e GS. A versión orixinal do motor non podía reacenderse unha vez apagado, pero a versión ES pode reacenderse para poder poñer en órbita ó ATV.

O motor consome unha mestura bipropelente de MMH (monometil hidracina) e tetróxido de nitróxeno. Foi desenvolvido no Centro de Propulsión Espacial Ottobrunn e o seu primeiro voo operativo tivo lugar o 30 de outubro de 1997, durante o lanzamento do voo 502 do Ariane 5. Entre 1999 e 2002 tivo lugar un programa de mellora do motor. O motor resultante voou por primeira vez o 26 de febreiro de 2004, durante o voo 518 do Ariane 5. Foi entre 2003 e 2007 en que se desenvolveu a capacidade de reacendido do motor para o lanzamento do primeiro ATV, que quedou plenamente demostrado durante o voo inaugural dun ATV no voo 528, o 9 de marzo de 2008.

A cámara de combustión está deseñada en base á refrixeración rexenerativa: o MMH, antes da combustión, presurízase para ser distribuído a través de pequenos condutos que rodean a parede da cámara de combustión e producir unha refrixeración moi efectiva; o MMH entra entón no inxector, que o distribúe uniformemente entre 132 elementos de inxección dentro da cámara de combustión, onde se mestura co tetróxido de nitróxeno e producíndose unha combustión espontánea. Durante a combustión as temperaturas na cámara alcanzan os 3000 K a unha presión de 11 bares

## Notas 
## Véxase tamén 
### Outros artigos 
*Ariane 5
Ouzo

250px|miniatura|Ouzo.
O **ouzo** (en grego: ούζο) é un licor de orixe grega con forte sabor doce e recendo a regalicia. Feito a base de uvas madurecidas e anís, usado comunmente en festas de vodas, reunións familiares etc co meze. A súa graduación está entre 37 º e 50 º. É transparente e incoloro.

## Características 
Para que a bebida espirituosa anisada teña a denominación de ouzo deberá:
* ser producida exclusivamente en Grecia ou Chipre,
* obterse por mestura de alcois aromatizados por destilación ou maceración con sementes de anís e eventualmente de fiúncho, da resina procedente dun lentisco indíxena da illa de Quíos (Pistacia lentiscus Chia ou latifolia) e doutras sementes, plantas ou froitas aromáticas; o alcol aromatizado por destilación deberá representar polo menos o 20 % do grao alcohólico do ouzo.

Dito destilado deberá:
* ser obtido por destilación en alambiques tradicionais descontinuos de cobre cunha capacidade igual ou inferior a 1000 litros,
* ter un grao alcohólico que non sexa inferior a 55 % vol. nin superior a 80 % vol.

O ouzo deberá ser incoloro, cun contido en azucre igual ou inferior a 50 g por litro.

## Véxase tamén 
### Ligazóns externas 
* Páxina dedicada ao ouzo (en grego e inglés)
Bandeira do Canadá

A **bandeira do Canadá**, tamén coñecida en inglés como ***The Maple Leaf*** (a bandeira da folla de pradairo») e en francés como '''''l'Unifolié*** («a bandeira cunha soa folla»), oficialmente chamada **Bandeira Nacional do Canadá*', é unha bandeira vermella cun cadrado branco no seu centro, dentro do cal hai unha folla de pradairo vermella de 11 puntas. A súa adopción en 1965 marcou a primeira vez que unha bandeira nacional era adoptada oficialmente no Canadá para substituír a bandeira do Reino Unido. A *Red Ensign* («Estandarte Vermello») canadense fora empregada extraoficialmente dende os anos 1890 e foi aprobada nun decreto de 1945 para usarse en "calquera lugar ou ocasión na que sexa desexable izar unha insignia canadense distintiva".

En 1964, o Primeiro ministro Lester B. Pearson organizou un comité para que tratara o asunto, provocando un serio debate acerca dun cambio de bandeira. Tendo tres opcións, elixiuse o deseño da bandeira da folla de pradairo, creado por George F. G. Stanley e John Matheson baseado na bandeira do Royal Military College. A bandeira fixo a súa primeira aparición o 15 de febreiro de 1965; esa data é celebrada anualmente dende entón como o Día da Bandeira Nacional do Canadá.

## Outras bandeiras 

Ficheiro:Royal Standard of Canada.svg|Estandarte do Monarca
Ficheiro:1946 Canadian flag proposal.svg|Primeira proposta de bandeira nacional (1946)
Ficheiro:Canada Pearson Pennant 1964.svg|Proposta de bandeira nacional canadense de 1967
Ficheiro:Canadian Duality Flag (CYMK).svg|Proposta de "Bandeira da Dualidade".

## Notas 
## Véxase tamén 
### Ligazóns externas 
* Bandeira do Canadá en Flags of the World
Pobo kanaka

Os **kanakas** son os indíxenas melanesios de Nova Caledonia. Segundo datos do 2009, a súa poboación ascende a 99.078 persoas e constitúen o 40.3% da poboación total de Nova Caledonia.

## Etimoloxía 
O termo utilizado nas linguas melanesias de Nova Caledonia, "kanak", ten a súa orixe na palabra kanaka que significa "home" en lingua hawaiana, e é usado en xeral polos habitantes indíxenas das Illas do Pacífico para se referir a eles mesmos. Os navegantes e mercadores europeos xeneralizaron o seu emprego, sobre todo na forma francesa «canaque», para referirse non só ós polinesios, senón tamén ós pobos de Melanesia e Micronesia.

En Nova Caledonia, o termo utilizouse por parte dos franceses de forma pexorativa. A partir da década de 1960 os movementos independentistas de Nova Caledonia apropiáronse do termo para referirse a si mesmos. Deste xeito, a nación kanaka denomínase Kanaky. Cunhas trinta linguas autóctonas diferentes, non existía unha denominación común para o país nin para a poboación melanesia de Nova Caledonia. O que antes se consideraba pexorativo, hoxe emprégase con orgullo e como símbolo de reivindicación cultural e emancipación política.

## Historia 
Son considerados tradicionalmente como un pobo melanesio. A súa instalación no arquipélago remóntase cando menos ós anos 1.000 e 1.500 a. C., coincidindo coa expansión austronesia en Oceanía. A datación baséase nos restos arqueolóxicos atopados en Nova Caledonia onde se atoparon os primeiros e principais xacementos pertencentes á cultura lapita.

## Kanakas famosos 
Destaca o futbolista Christian Karembeu, xogador internacional da Selección de fútbol de Francia que gañou a Copa Mundial de Fútbol de 1998. Tamén atopamos ó futbolista Frédéric Piquionne que actualmente xoga de dianteiro na Premier League.

## Notas 
## Véxase tamén 
### Ligazóns externas 
* Patrimonio e identidade dos kanakas en Nova Caledonia
* Axencia de desenvolvemento da cultura kanaka
* Web da área tradicional Djubea Kapone
Mustafa Balel

miniatura|200px|dereita|Mustafa Balel
 
**Mustafa Balel**, nado en Sivas o 1 de setembro de 1945, é un escritor turco.

## Traxectoria 
Mustafa Balel graduouse na Facultade de Lingua Francesa da Universidade de Gazi en 1968. Escribe novelas e relatos de temática social.

## Obra 
*Kurtboğan (Monkshood, 1974),
*Kiraz Küpeler (Cherry Earrings, 1977),
*Gurbet Kaçtı Gözüme (Foreign Lands Get In My Eyes, 1983),
*Le Transanatolien (Transanatolia, 1988, French, Paris ),
*Turuncu Eleni (Eleni, the Orange Color, 1992 ).
*Karanfilli Ahmet Güzellemesi (Praise for Ahmet With Carnation, 2005)
*Etiyopya Kralının Gözleri (The eyes of the King of Ethiopia, 2011)
*Peygamber Çiçeği (Cornflower, 1981),
*Asmalı Pencere (Window With the Grapevine, 1984).
*Bizim Sinemamız Var (We Have Cinema, 1979),
*Cumartesiye Çok Var mı? (Is it Long to Saturday?, 1981).
*Nöbetçi Ayakkabıcı Dükkânı (Shoemaker's Store Open 24 hours, 2005). 
* *Dedemin Bakır Koltukları* (''My Grandfather's Copper Seats*, 2011).
* *Havlamayı Unutan Köpek* (*The Dog Who Forgets to Bark*, 2012).
* *Ressamın Kedisi* (*Peintre's Cat'', 2014).
*Children's Short Stories (Bilingual Books):
*Berke'nin Badem Şekerleri / Berke's Almond Candies (2007)
*Sincaplı Kalemtıraş / The Squirrel Pencil Sharpener (2007)
*Renkli Tebeşirler / Colored Chalk (2007)
*Kiraz Tokalı Kız / The Girl with the Cherry Barette (2007)
*Piknikte / The Picnic (2007)
*Bükreş Günleri (Days of Bucharest, 1985)
*İstanbul Mektupları/Avrupa Yakası (Letters from İstanbul, 2009)

## Véxase tamén
### Ligazóns externas
*http://www.mustafabalel.com
The Adventures of Tintin (filme)

***The Adventures of Tintin*** (tamén coñecido como ***The Adventures of Tintin: The Secret of the Unicorn***) é un filme estadounidense dirixido e producido por Steven Spielberg que se estreou no 2011. Baséase na serie *As aventuras de Tintín* de Hergé.

## Sinopse 
Tintín, un xornalista dotado dunha curiosidade insaciábel, e o seu leal cadelo Milú, descobren que a maqueta dun barco contén un enigmático e secular segredo que deben investigar. A partir dese intre, Tintín verase acosado por Ivan Ivanovitch Sakharine, un malvado que cre que o rapaz ten a chave para atopar o valioso tesouro vinculado a un cruel pirata chamado Rackham o Roxo. Mais, coa axuda de Milú, do bébedo capitán Haddock e dos zoupóns detectives Hernández e Fernández, viaxará por medio mundo, servíndose da súa intelixencia para burlar ós seus perseguidores e atopar antes que eles o Unicornio e o tesouro.

## Personaxes 
* Jamie Bell como Tintin
* Andy Serkis como Capitán Haddock e Sir Francis Haddock
* Daniel Craig como Ivan Ivanovitch Sakharine e Rackham o Roxo
* Nick Frost e Simon Pegg como Hernández e Fernández
* Tony Curran como Tenente Delacourt
* Toby Jones como Aristides Silk
* Gad Elmaleh como Omar Ben Salaad
* Mackenzie Crook e Daniel Mays como Tom e Allan
* Kim Stengel como Bianca Castafiore
* Joe Starr como Barnaby
* Sonje Fortag como Mrs Finch.
* Cary Elwes e Phillip Rhys como os pilotos do hidroavión
* Ron Bottitta como Vendedor do Unicornio
* Mark Ivanir como Soldado do posto/Secretario
* Sebastian Roché como Pedro/1st Mate
* Sana Etoile como Xornalista de prensa

## Galardóns e nomeamentos 
* 2011: Globos de Ouro: Mellor longametraxe de animación.
* 2011: Premios Annie: Mellor música e efectos animados. 5 nomeamentos.
* 2011: Oscar: Nomeada a Mellor banda sonora.
* 2011: Satellite Awards: Mellor longametraxe de animación. Nomeada a Mellor guión adaptado.
* 2011: Premios BAFTA: Nomeada a mellor filme de animación e efectos visuais.
* 2011: Asociación de Críticos d'Os Ánxeles: Nomeada a mellor longametraxe de animación.
* 2011: Critics Choice Awards: Nomeada a Mellor película de animación.
* 2011: Producers Guild of America: Mellor filme de animación.

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic 
* Ficha en BoxOfficeMojo
Galería de imaxes de Ventosa, Agolada

**Galería de imaxes de Ventosa, Agolada**.

## Igrexa de San Xulián de Ventosa

Ficheiro:Agolada, Ventosa 01-09b.JPG|San Cristovo
Ficheiro:Agolada, Ventosa 01-54a.JPG|A Flaxelación de Cristo

### Baldaquino

Ficheiro:Agolada, Ventosa 01-01b.JPG|Vista xeral do baldaquino
Ficheiro:Agolada, Ventosa A creación de Adán.jpg|A creación de Adán e Eva e o Pecado Orixinal
Ficheiro:Agolada, Ventosa 01-04c.JPG
Ficheiro:Agolada, Ventosa A expulsión do Paraíso.jpg|A expulsión do Paraíso
Ficheiro:Agolada, Ventosa 01-05c.JPG
Ficheiro:Agolada, Ventosa O nacemento de Xesús.jpg|A Anunciación, a Visitación e o nacemento de Xesús
Ficheiro:Agolada, Ventosa A Epifanía.jpg|A adoración dos Reis e a Circuncisión
Ficheiro:Agolada, Ventosa 01-08b.JPG|Martirio de San Sebastián

### Sepulcro

Ficheiro:Agolada, Ventosa 01-22.JPG|Vista xeral do sepulcro
Ficheiro:Agolada, Ventosa 01-46.JPG|Deus e os doce apóstolos
Ficheiro:Agolada, Ventosa 01-25.JPG|O Descendemento
Ficheiro:Agolada, Ventosa 01-34.JPG|Detalle do arco
Lista de episodios de Fringe

A seguinte é unha **lista de episodios** da serie de televisión de ciencia ficción ***Fringe***, estreada na canle Fox o 9 de setembro de 2008. A serie conta con 100 episodios repartidos en cinco temporadas. A primeira temporada da serie tiña 22 episodios previstos; as dúas primeiras horas combináronse para o episodio piloto e outro, "Resurrección", mentres que a TVG programouno despois do episodio final da primeira temporada. A serie céntrase nun equipo que investiga estraños acontecementos científicos relacionados con algo que denominan "o Patrón", incidentes relacionados con ciencia límite ou marxinal que ocorren en todo o mundo. O equipo está conformado pola axente especial do FBI Olivia Dunham, o científico Walter Bishop, o seu fillo Peter Bishop e outros membros do FBI do Departamento de Seguridade Nacional. A serie renovou por unha segunda, unha terceira e mais unha cuarta temporada, todas elas doutros 22 episodios cada unha. A serie finalizou cunha quinta temporada formada por 13 episodios.

## Temporadas 
## Episodios 
### Temporada 1 (2008–2009) 
### Temporada 2 (2009–2010) 
O episodio número 31, "Resurrección", emitido como especial uns días antes de "Ver ou non ver", é un episodio pertencente á primeira temporada que non se emitira no seu momento, o que explica a reaparición repentina do Axente Charlie Francis, que xa levaba morto varios episodios. Outro indicador é o pelo de Astrid Farnsworth, co estilo da primeira temporada. Isto provocou que a canle Sky, que emite a serie para o Reino Unido e mais Irlanda, non conte "Resurrección"

## Notas 
## Véxase tamén 
### Ligazóns externas 
* Páxina web oficial  
* Lista de episodios de *Fringe* na IMDb 
* Lista de episodios de *Fringe*  en TV.com 
* *Fringe* en epguides.com
Distrito de Khunzakhsky

miniatura|Distrito de Khunzakhsky
O **distrito de Khunzakhsky** (en ávaro *Хунзахъ район*, en ruso *Хунзахский райо́н*) é un distrito (raion) ruso, un dos corenta e un nos que se divide a República do Daguestán. A superficie do distrito é de 551,91&nbsp;km² e a poboación, segundo o censo de 2010, 31.877 habitantes. A capital é a vila de Khunzakh.

## Nacionalidades
Gamzat Tsadasa

**Gamzat Tsadasa**, nado en Tsada o 21 de agosto de 1877 e finado en Makhachkala o 11 de xuño de 1951, foi un poeta ávaro.

## Traxectoria 
[esquerda|miniatura|Monumento de Gamzat Tsadasa en [Makhachkala]]
Gamzat Tsadasa naceu nunha familia de labregos pobres e quedou orfo aos sete anos. Estudou nunha madrasa e de volta á súa aldea foi xuíz e imán e anos máis tarde deixou estas tarefas para traballar no ferrocarril e despois no campo, foi en 1891 cando comezou a compoñer poemas satíricos. Entre 1917 e 1919 foi membro do Tribunal da xaria do seu distrito e o . Despois da revolución de outubro serviu no comité executivo do distrito de Khunzakhsky (1925-1932) e colaborou na prensa ávara, publicando alí poesía cívica que recolleu no libro *Gadatazul žul* en 1934. Durante a segunda guerra mundial compuxo poesías e cancións patrióticas. A súa obra "Historia dun pegureiro" (1949-1950) describe dunha forma realista a vida dos pobos de montaña durante e os cambios que supuxo a época soviética. Tsadasa foi tamén o primeiro autor de literatura infantil ávara e escribiu comedias e dramas para o teatro. O seu fillo, Rasul Gamzatov foi un dos máis célebres poetas ávaros.
Polo xeográfico

miniatura|200px|**"Polos norte" da Terra:****1.** xeográfico; **2.** magnético; **3.** xeomagnético; **4.** de inaccesibilidade.
miniatura|200px|**"Polos sur" da Terra:** **1.** xeográfico; **2.** magnético; **3.** xeomagnético; **4.** de inaccesibilidade.

Os **polos xeográficos** son os dous puntos da superficie terrestre por onde a globo terrestre é atravesada polo eixe terrestre. Ao situado no extremo norte chámaselle polo norte, **polo boreal** ou **polo ártico**, e ao situado no extremo sur polo sur, **polo meridional** ou **polo antártico**.

Os polos (norte e sur) teñen ambos unha latitude xeográfica de noventa graos (norte e sur, respectivamente). Ao seren os puntos onde coinciden todos os meridianos, non teñen lonxitude xeográfica.

As latitudes polares son as situadas por riba (en termos de latitude) dos círculos polares, onde se sitúan as rexións polares, que coinciden a grandes trazos coa denominada **zona fría** ou de clima frío en climatoloxía.

Por extensión, pode falarse de *polos* en calquera esfera con eixe de rotación, especialmente para os planetas.

## Véxase tamén 
### Outros artigos 
* Círculo polar ártico
* Círculo polar antártico
* Polo magnético
* Polo norte
* Polo norte celeste
* Polo sur
* Polo sur celeste
[miniatura|350px|esquerda|Inclinación do [Terra|eixe da Terra (ou *oblicuidade*) e a súa relación co eixe de rotación e o plano orbital.]]
Upanishads

Os **Upanishads** () son textos védicos e posvédicos escritos en sánscrito, parte fundamental da tradición metafísica e relixiosa do hinduísmo. Existe un grande abano cronolóxico na súa datación. Existen fragmentos que se remontan alén dos 1000 anos antes de Cristo. Pero as formas últimas deberon elaborarse uns 200 anos antes da nosa era.

O eixo fundamental é a fusión do *Atman* que se encontra en todos os seres co *Brahman* entendido como o Absoluto que escapa a toda categoría mental. Esta fusión é a realización do sentido da existencia, a finalidade da vida humana. Para iso débese realizar o distanciamento, acalar a apetencia polos seres, e non deixarse enganar pola ilusión da multiplicidade. A conciencia perceptiva apreixada nunha ignorancia metafísica é fonte de dor e turbación mental. Só a ascese do desapego e a cesación da actividade mental consegue a inmobilidade, a indivisión, a pacificación, ata a identificación con Brahman. Cando se chega a abandonar as modificacións pensantes obtense o estado supremo e se rahca co ciclo das reencarnacións.

## Etimoloxía 
O termo sánscrito *Upaniṣad* quería dicir, na súa orixe, "conexión" ou "equivalencia". Porén, co tempo, desenvolveu o sentido de "sentar ao carón dun mestre", de *upa* ("ao carón de", "xunto a") e *ni-ṣad* ("sentar"). En consecuencia, fai referencia aos discípulos que recibían o saber espiritual dun mestre. Outros significados posibles son "doutrina esotérica" ou "doutrina secreta". Segundo o dicionario de Monier-Williams, "*Upanishad* expresa a idea de abandonar a ignorancia revelando o coñecemento do supremo espírito".

## Notas 
## Véxase tamén 
### Bibliografía 
* 
* 
*
Canon Pali

O **Canon Pali**, tamén coñecido como *Tipitaka*, é o tripla conxunto de textos escritos en idioma pali e compostos no norte da India que recollen as ensinanzas de Buda. O texto tal como chegou a nós foi establecido no concilio budista de Sri Lanka o 29 a. de C.

## Estrutura 
O canon pali divídese en tres conxuntos de textos ou *pitakas* (lit. "cestos"):
* ***Vinaya piṭaka*** ou *Cesto da disciplina*. Recolle as regras monásticas das congregacións budistas.
* ***Sutta piṭaka*** ou *Cesto dos sutta*. Conxunto de sermóns ou discursos atribuídos ao Buda, entre os que se encontran os célebres Satipatthana-sutta (Sutra da Atención), Anguttara Nikaia (Sutras numerados) e o Dhammapada (Camiño da ensinanza). Versan sobre a moral e o adestramento mental.
* ***Abhidhamma piṭaka*** ou *Cesto da doutrina*. Contén a parte doutrinal e conceptual que fundamenta o budismo, e inclúe comentarios aos outros dous cestos.
## Véxase tamén 
### Bibliografía 
* 
### Outros artigos 
*Tipitaka
Danielle Steel

**Danielle Fernande Dominique Schülein-Steel**, coñecida como **Danielle Steel**, nada o 14 de agosto de 1947 en Nova York, é unha escritora de best-séllers dos Estados Unidos de América. Acadou gran sona sobre todo polas súas novelas románticas. Vendeu máis de 530 millóns de exemplares dos seus libros (a data de 2005). As súas novelas estiveron na lista de best-séller do New York Times durante máis de 390 semanas consecutivas e 21 foron adaptadas para a televisión.

## Véxase tamén 
### Ligazóns externas 
* Páxina web oficial
Johan Nygaardsvold

**Johan Nygaardsvold**, nado o 6 de setembro de 1879 e finado o 13 de marzo de 1952, foi un político que ocupou o cargo de primeiro ministro de Noruega entre o 1935 e o 1945 (dende 1940 a 1945 no exilio, en Londres), como xefe do goberno Nygaardsvold.

## Traxectoria 
Nado na vila de Hommelvik, Nygaardsvold enmigrou ao Canadá e despois aos Estados Unidos de América, países onde traballou na industria de madeira. Volveu a Noruega en 1907, ingresou no Partido Laborista o 1910, e foi elixido para o parlamento por primeira vez o 1916. Foi ministro de agricultura o 1928. O 1935 foi convidado para formar un novo goberno que funcionou en Oslo até 9 de abril de 1940, día en que Noruega caeu baixo a ocupación alemá. Nygaardsvold exiliouse en Londres, dende onde gobernou. Co final da segunda guerra mundial, el volveu a Oslo o 31 de maio de 1945. O 26 de xuño do mesmo ano, renunciou.

Nygaardsvold permaneceu na política até o 1949. O 1952, morreu de cancro.

## Véxase tamén 
### Ligazóns externas 
* Stortinget.no – Johan Nygaardsvold (biografía) na páxina do Parlamento noruegués.
Urbanos de Ourense

**Autobuses Urbanos de Ourense S.L.**, ou simplemente **Urbanos de Ourense** é unha empresa galega de transportes que se encarga da prestación do servizo de transporte público urbano á cidade de Ourense dende que foi constituída no ano 2005. A sociedade está constituída por varias empresas como Vitrasa, Auto-Res, Grupo Alfer, Autos González e Autos A.González e está xestionada polo Grupo Avanza. Dende o 25 de maio de 2022, estrea nova web . Na actualidade, a plataforma conta con dúas páxinas web, a oficial do Grupo Avanza e a oficial do Concello de Ourense adaptada da aplicación para teléfonos ofrecida polo organismo.
## Liñas. 
En outubro de 2025, Urbanos de Ourense conta cun total de 14 liñas (1-13, 16), ademais de dúas liñas nocturnas (*Moucho Bus*) operativas os venres, sábados e vésperas de festivos:

* **1**: 6º Instituto - Berrocás
* **2**: Covadonga - Berrocas
* **3**: Santa Cruz - Cumial
* **4**: Eirasvedras - Seixalbo
* **5**: Ceboliño - Reza
* **6**: Antiga Estación de Autobuses - Rairo
* **7**: Covadonga - A Valenzá
* **8**: Alameda - Milagrosa - Residencia
* **9**: Chavasqueira - Parque San Lázaro - Cemiterio Velle/Mende
* **10**: Cabeza de Vaca - Velle
* **11**: Santa Mariña - O Viso
* **12**: Auxiliar itinerante (Fechos - Fonsillón - Rabo de Galo - Mende)
* **13**: Univ. Laboral (Cuña) - Palmés
* **14**: Moucho Bus - 14A | 14B (Valdorregueiro - Universidade Laboral (Cuña)|Antiga Estación Autobús - Berrocás)
* **16**: Mende - Campus - Residencia - Polvorín

## Percorrido turístico. 
Urbanos de Ourense tamén explota o tren turístico *Tren das Termas* (liña 15), que cobre o percorrido entre a Praza Maior e as Termas de Outariz. A ruta fai parada nas principais atraccións termais da cidade, na Ponte Romana (Nova oficina de turismo), o Parque de San Lázaro, a Praza do Ferro (Só na volta) e finaliza na Praza Maior.

## Tarifas. 
*Os pagos sen Tarxeta Milenio han ser en efectivo, o cambio máximo e de 10 €

**Os menores de 14 anos deben presentar DNI ou documento equivalente que acredite a súa idade. 

## Notas
## Véxase tamén 
### Ligazóns externas 
* Sitio web oficial.
* Sitio web buses do Concello.
* Documento de información xeral.
Roelle, Vedra, Vedra

**Roelle** é unha das doce aldeas da parroquia de Santa Baia de Vedra, que se atopa no concello do mesmo nome. É un núcleo de poboación rural que ten once casas, e que limita coas aldeas de Pousada, Trasariz, Marzán e Fufín dentro da mesma parroquia, e coas aldeas de Pazos e Vilar da parroquia de Lestedo do concello veciño de Boqueixón.

## Lugares e parroquias
### Lugares de Vedra
### Parroquias de Vedra
Graftgold

**Graftgold Creative Software** foi unha empresa de software que naceu nos anos 1980, produciu xogos de 8 bits.

## A era Hewson 
Graftgold creouse en 1983 cando Steve Turner decidiu renunciar ao seu traballo formal de programador e concentrarse en crear videoxogos. Cando se deu conta de que a tarefa era demasiado grande para unha soa persoa contratou ao seu amigo Andrew Braybrook para traballar con el. Despois dunha breve tempada desenvolvendo xogos para a plataforma Dragon, dirixiu os seus esforzos cara ao mercado máis lucrativo do Commodore 64 e do ZX Spectrum.

O pronto éxito de Grafgold debeuse en boa medida á súa asociación con Hewson Consultants. Creada por Andrew Hewson a principios dos oitenta, Hewson Consultants converteuse nun dos meirandes e máis exitosos editores de xogos no Reino Unido. Mientras moitos editores de entón se apoiaban noutras grandes compañías para manufacturar os seus produtos, Andrew Hewson tiña a súa propia planta para a duplicación de casetes, o que lle dou moita flexibilidade para responder ás tendencias do mercado. Finalmente, Hewson foi comprada no ano 1991 por *21st Century Entertainment* , pero deixou un legado que inclúe unha boa parte de videoxogos clásicos de 8 e 16 bits. Moitos dos xogos máis famosos de Graftgold foron publicados por Hewson, entre os que están Paradroid, Stormlord, Uridium, Quazatron e Ranarama.

## A era Telecomsoft 
Cara finais da década de 1980, *Hewson Consultants* estaba sufrindo dificultades financeiras. Dous dos seus programadores, Dominic Robinson e John Cumming, deixaron a compañía e uníronse a Graftgold. Steve Turner decidiu que o mellor para Graftgold sería buscar outro editor, entón separaronse de Hewson e asinaron con Telecomsoft, a división de software de British Telecom.

Hewson no se conformou coa marcha do seu mellor aliado, sobre todo porque Graftgold debía entregar dous títulos moi esperados no mercado: Magnetron (de Steve Turner, para ZX Spectrum) e Morpheus (por Andrew Braybrook, para Commodore 64). Graftgold argumentou que debido a que eles xa non tiñan contrato con Hewson, era completamente legal buscar outro editor. Hewson non puido soster nos tribunais a súa posición e chegou a un acrdo extraxudicial con Telecomsoft.

A relación de Graftgold con Telecomsoft foi moi curta, e deu como froito só uns poucos xogos. O máis exitoso desta era foi Rainbow Islands, unha conversión case perfecta do clásico de Taito de 1987, para Spectrum, C64 e Amstrad CPC en 1989. Debido a problemas contractuais, as versións de Amiga e Atari ST do *Rainbow Islands* foron publicadas por Ocean Software en 1990.
Ander Herrera

**Ander Herrera Agüera**, nado en Bilbao o 14 de agosto de 1989, é un futbolista español. Xoga de mediocentro e o seu actual club é o Paris Saint-Germain.

## Traxectoria 
Fillo do tamén futbolista Pedro Herrera, formouse nas categorías inferiores do Real Zaragoza, facendo o seu debut como profesional na tempada 2008-09 na Segunda División, xogando en 19 partidos, e axudando ao ascenso do equipo maño á Primeira División esa tempada.

Xogou o seu primeiro partido na primeira división o 29 de agosto de 2009, no triunfo do Zaragoza por 1-0 contra o CD Tenerife. Durante a tempada 2009-10, Herrera foi un dos xogadores máis importantes do equipo, e anotou o seu primeiro gol en primeira o 6 de decembro na derrota por 1-4 contra o RCD Mallorca.

Na tempada 2010-11, continuou xogando habitualmente co Zaragoza, tanto con José Aurelio Gay coma con Javier Aguirre de adestradores. O 7 de febreiro de 2011, chegou a un acordo co Athletic Club por 5 anos, a partir do 1 de xullo dese mesmo ano.

Herrera fixo o seu debut oficial co Athletic o 18 de agosto de 2011, xogando os 90 minutos no empate a cero contra o Trabzonspor na UEFA Europa League.

## Estatísticas 
*Actualizado o 16 de agosto de 2014.*

## Palmarés 
;Manchester United
* **FA Cup (1):** 2015/16.
* **EFL Cup (1):** 2016/17.
* **FA Community Shield (1):** 2016.
* **Europa League (1):** 2016/17.

;Paris Saint-Germain
* **Ligue 1 (2):** 2019/20, 2021/22.
* **Copa de Francia (2):** 2019/20, 2020/21.
* **Coupe de la Ligue (1):** 2019/20.
* **Trophée des Champions (2):** 2019, 2020.

;Athletic Club
* **Copa do Rei (1):** 2023/24.

;Selección española sub-21
* **Eurocopa Sub-21 (1):** 2011.

## Véxase tamén 
### Ligazóns externas 
* Perfil de Herrera en Athletic-Club.net 
* Perfil en BDFutbol
Lunyu

***Lunyu*** ou ***Analectas*** (chinés tradicional: 論語; chinés simplificado: 论语; pinyin: *Lúnyǔ*; Wade-Giles: *Lun2-yü3*) é o texto fundamental do confucianismo, consistente nunha escolma desordenada de ditos, diálogos e pequenos relatos realizada polos discípulos de Confucio durante aproximadamente un século despois da súa morte e completada, xa que logo, ao redor do -400. Está considerado un dos Catro Libros.

Recolle un modelo de sabedoría moi influente na historia da China ata a chegada do comunismo. Trata de actitudes éticas, da educación e do goberno. Defende o respecto aos pais, o esforzo por acadar a virtude, a ecuanimidade e o sentido da rectitude, a lealdade, a prudencia e a xustiza.

## Transmisión 
A compilación dos textos do *Lunyu* é sen dúbida posterior ao pasamento de Confucio, xa que neles se tratan como defuntas persoas que morreron despois del, coma o duque Ai de Lu 魯哀公 (494-467).

## Contidos 
Non existen moitas fontes sobre Confucio, a excepción do *Lunyu*. A principal biografía do pensador é a realizada por Sima Qian no seu célebre Shiji ("Rexistros do gran historiador", s. I a.C.), que contén, emporiso, materiais non dispoñibles en textos anteriores e posiblemente lendarios. Xa que logo, a fonte biográfica fundamental e máis fiable sobre Confucio é o propio *Lunyu*.
No texto, Confucio preséntase a si mesmo como un mero transmisor dunha tradición social e política herdada dos comezos da dinastía Zhou (c. 1000-800 a.C.), ao tempo que nega ter inventado nada. Porén, os seus ideais non foron populares no seu tempo.

### Filosofía social 
Confucio debateu sobre a natureza do sobrenatural, defendendo que as crenzas en pantasmas e espíritos deberían respectarse, mais distanciándose delas. Pola contra, os seres humanos deberían basear os seus valores e ideais de sociedade na filosofía moral, na tradición, e no amor natural entre as persoas. A filosofía social de Confucio depende en gran medida do cultivo do *ren* por todos os individuos da comunidade.

## Notas 
## Véxase tamén 
### Bibliografía 
* 
* 

### Outros artigos 
* Confucianismo
* Confucio
* Si shu wu jing

### Ligazóns externas 
* *Analectas*
* Texto completo en chinés (Chinese Text Project)
* *Texto completo en inglés* (Proxecto Gutenberg)
* Textos de Confucio en inglés
Polo (xeado)

O **polo** é un xeado feito con auga, colorantes, saborizantes e azucre, de forma alongada e cun pau que o atravesa para tomalo.

Faise conxelando o líquido ao redor dun pau de maneira similar a unha piruleta.

*Polo* é unha marca rexistrada que pasou á linguaxe común nalgúns países, tamén ao galego.

Tamén existen *polos* elaborados a base de leite, os cales polo xeral van cubertos por unha capa de chocolate e, en ocasións, levan algún recheo (que pode ser leite condensado ou algún xarope), pero estes adoitan denominarse máis ben bombón xeado.

## Notas 
## Véxase tamén 
### Outros artigos 
* Xeado
* Sorbete
* Picado
Just for a Day

***Just for a Day*** é o álbum de estrea da banda inglesa de dream pop Slowdive, editado o 2 de setembro de 1991. Foi gravado nos Courtyard Studios en Abingdon, Oxfordshire, coñecidos formalmente como Georgetown Studios. O álbum foi número 3 na listas indie do Reino Unido.

En outubro de 2016 Pitchfork Media situouno no número 7 da súa lista dos 50 mellores álbums de shoegaze de todos os tempos.

## Listaxe de cancións 
## Notas
The Demo Compilation

***The Demo Compilation*** é o segundo álbum recompilatorio da banda sueca de hardcore punk Refused, editado en 1997 a travñes do selo Burning Heart Records. Tamén é coñecido como ***This Album Contains Old Songs & Old Pictures Vol. 2***.

## Listaxe de cancións 
Os temas 1-15 son dos EPs *First Demo: Refused* (1992) e *Second Demo: Operation Headfirst* (1992). Os temas 16-21 son cancións extra.

#"Re-fused"  – 2:41
#"Another One"  – 2:19
#"Enough Is Enough"  – 2:07
#"Fusible Front"  – 2:25
#"Reach Out"  – 2:07
#"Fudge"  – 2:33
#"Blind"  – 3:05
#"Back in Black" (Young/Young/Johnson)  – 3:36
#"The New Deal"  – 2:13
#"I Wish"  – 2:55
#"Where Is Equality?"  – 2:17
#"Who Died?"  – 1:51
#"Burn"  – 3:32
#"Racial Liberation"  – 2:30
#"Hate Breeds Hate"  – 3:28
#"I'll Choose My Side"  – 2:51
#"The Marlboro Man Is Dead"  – 3:02
#"Defeated"  – 2:21
#"Live Wire"  – 3:02 (versión de Mötley Crüe)
#"Gratitude"  – 2:39 (versión de Beastie Boys)
#[untitled] – 2:20 (versión de Gorilla Biscuits, a canción chámase "No Reason Why" é trátase dunha gravacións ao vivo)
Tourist History

***Tourist History*** é o álbum de estrea da banda norteirlandesa de indie rock Two Door Cinema Club, editado o 26 de febreiro do 2010 no Reino Unido e Irlanda por Kitsuné Music, e o 27 de abril nos Estados Unidos a través de Glassnote Records. *Tourist History* gañou o premio Choice Music Prize ao mellor álbum irlandés do ano 2010 e a banda entregou os 10&nbsp;000 euros do mesmo á caridade.

## Listaxe de cancións
Luis Bar Boo

**Luis Bar Boo**, tamén coñecido como **Luis Barboo**, nado en Vigo o 20 de marzo de 1927 e finado en Madrid o 30 de setembro de 2001, foi un actor galego.

## Traxectoria 
Fillo do futbolista Pepe Bar, e irmán do arquitecto Xosé Bar Boo. Incorporouse ao cine a mediados da década dos 60. Foi especialista e dobre de actores, traballando en películas de coprodución rodadas no sur de España. Foi un dos actores preferidos do director Jesús Franco na década dos 70 para os seus filmes de pseudo-terror. Participou en máis de douscentos filmes. Foi inmortalizado como o "Roxo" en *Conan, o Bárbaro*.

En 2025 o Galician Freaky Film Festival rendeulle homenaxe.

## Filmografía 
* *Por un puñado de dólares*, 1964.
* *Cotolay*, 1965.
* *Drácula contra Frankenstein*, 1972.
* *La noche de los asesinos*, 1974
* *Sangre*, 1976.
* *Antony and Cleopatra*, 1971.
* *The Wind and the Lion*, 1975.
* *Conan, o bárbaro*, 1982.
* *O Camiño das estrelas*, 1993.

## Televisión 
* *Curro Jiménez*
* *Verano azul*
* *Cervantes*
* *The Protectors*
* *Zun Kleinen Fisch*
* *Sargent Berry*
## Notas 
## Véxase tamén 
### Bibliografía 
* *Dicionario biográfico de Galicia*, t. 1, p.&nbsp;89.
Kenneth Cook

**Kenneth Bernard Cook**, nado en 1929 e finado en 1987 dun ataque cardíaco, foi un prolífico xornalista, cineasta e novelista australiano. É coñecido principalmente polo seu libro *Wake in Fright*, que segue a ter reimpresións décadas despois da súa aparición en 1961., así como tamén pola triloxía de humor titulada *Killer Koala*.
## Obra 
## Notas 
## Véxase tamén 
### Ligazóns externas 
*Kenneth Cook,  texto de Jan Wositsky .
Galería de imaxes de Santo André de Cesar, Caldas de Reis

Ficheiro:Igrexa Santo André de Cesar, Caldas de Reis.jpg|Igrexa de Santo André de Cesar.
Ficheiro:Caldas, Santo André de Cesar 01-05.JPG|Ábsida da igrexa de Santo André de Cesar.
Ficheiro:Caldas, Santo André de Cesar 01-07b.jpg|Detalle da ábsida.
Ficheiro:Caldas, Santo André de Cesar 01-12c.jpg|Santo André, na fachada
Ficheiro:Caldas, Santo André de Cesar 01-11c.jpg
Ficheiro:Río_Umia_dende_Paradivas.Caldas_de_Reis.Galiza.jpg|Río Umia desde Santo André de Cesar.
Ficheiro:Encoro do rio Umia Umia. A Baxe, Santo André de Cesar, Caldas de Reis.jpg|Encoro do río Umia. A Baxe.
Ficheiro:Segade de Arriba, Santo André de Cesar, Caldas de Reis.jpg|Segade de Arriba.
Vidkun Quisling

miniatura|dereita|Quisling en Oslo en 1942.

**Vidkun Abraham Lauritz Jonssøn Quisling**, nado en Fyresdal (Telemark) o 18 de xullo de 1887 e finado en Oslo o 24 de outubro de 1945, foi un militar e político noruegués.

Ocupou o cargo de Primeiro Ministro en Noruega ocupada pola Alemaña nazi a partir de febreiro de 1942 até o final da segunda guerra mundial. Fronte a este estaba o Goberno noruegués no exilio, recoñecido polos aliados e presidido por Johan Nygaardsvold, que permanecía en Londres. Despois da guerra foi xulgado por alta traizón e executado posteriormente.

## Véxase tamén 
### Bibliografía 
* Dahl, Hans Fredrik (1991).*Quisling - en fører blir til.* Oslo, Aschehoug. (BIBSYS)
Igrexa de Santa María do Rosario de San Sadurniño

A **Igrexa de Santa María do Rosario** é un templo do século XVIII, actual igrexa parroquial de San Sadurniño. Fisicamente áchase unida ás dependencias da Casa do concello, antigo Convento do Rosario, ao que pertenceu ata 1835.
## Historia
Edificouse sobre un templo medieval anterior que xa fora reformado por Fernando de Andrade en 1508. Da construción orixinal só conserva a ábsida con bóveda nervada, e o arco de acceso ao presbiterio sobre columnas con capiteis ornamentados con temática diversa. A planta dunha soa nave, é de cruz latina.

No interior están os sepulcros con estatuas xacentes dos dous primeiros señores de San Sadurniño, Fernando de Andrade e Xoán Freire de Andrade, así como o da muller do primeiro, *Inés de Castro*.

Na fachada destacan os pináculos laterais rematados en bólas, e a ornamentación barroca en placas coroada polo campanario con cúpula. No adro hai un cruceiro con ornamentación vexetal.

## Véxase tamén 
### Bibliografía 
* *A descuberta do patrimonio. Percorridos polas comarcas de Ferrol, Eume e Ortegal*. Deputación da Coruña. D.L. C 3300-2009.
O Paxón, O Freixo, As Pontes de García Rodríguez

**O Paxón** é un lugar da parroquia do Freixo no concello coruñés das Pontes de García Rodríguez na comarca do Eume. Segundo datos do INE, no ano 2014 estaba despoboado.
## Lugares e parroquias
### Lugares do Freixo
### Parroquias das Pontes de García Rodríguez
Panda

O termo **Panda** pode referirse a:

***Oso panda**, mamífero plantígrado asiático;
***Panda**, xogo popular.

Como topónimo, pode referirse a:

;En Galiza
***Panda**, lugar da parroquia de Santa Cruz de Moeche, no concello de Moeche;
***A Panda**, lugar da parroquia de Cabaneiro, no concello de Abadín;
***A Panda**, lugar da parroquia de Monteseiro, no concello da Fonsagrada;
***A Panda**, lugar da parroquia de Mañón, no concello de Mañón;
***A Panda**, lugar da parroquia das Neves, no concello de Ortigueira;
***A Panda**, lugar da parroquia de San Pantaleón de Cabanas, no concello de Ourol;
***A Panda**, lugar da parroquia de Seixas, no concello das Somozas;
***A Panda**, lugar da parroquia de Piñeiro, no concello de Xermade;
***A Panda da Serra**, lugar da parroquia das Neves, no concello de Ortigueira;
***A Panda de Adá**, lugar da parroquia do Freixo, no concello das Pontes de García Rodríguez;
***Bouzapanda**, lugar da parroquia de Santo Estevo de Budiño, no concello de Salceda de Caselas.

## Notas
## Véxase tamén
### Outros artigos
***A Pandela**, lugar da parroquia de Santo André de Logares, no concello da Fonsagrada.
Hagakure

O **Hagakure** (literalmente *agochado trala follaxe*) é un libro xaponés escrito entre os anos 1710 e 1717 composto por pensamentos filosóficos que reflicten a moral dos samurai. Unha moral guerreira baseada na honra, a disciplina, a afouteza, a lealdade ao señor e a entrega da propia vida. Foi escrito por un vello Samurai retirado do mundo chamado Iamamoto Tsunemoto e estivo gardado en segredo polo clan dos Nabashima, para os que era un manual de instrución moral, ata a súa publicación en 1906.
Círculo polar

Un **círculo polar** é un paralelo que se encontra a unha latitude de 66º 33' 44".

As latitudes 66º 33' 44" N e 66º 33' 44" S corresponden respectivamente aos círculos polares ártico e antártico.

En todo punto con latitude maior á do círculo polar hai polo menos un día do ano en que o Sol está sobre o horizonte durante 24 horas seguidas. Do mesmo modo, hai polo menos un día no que o Sol permanece baixo o horizonte durante 24 horas seguidas. Isto (e as estacións do ano) débese a que o eixe de rotación da Terra se encontra inclinado actualmente 23° 26' 16"  respecto ao plano da órbita terrestre ao redor do Sol.

## Movemento dos círculos polares 
[miniatura|centro|600px|Inclinación do [eixe terrestre|eixe de rotación da Terra respecto á Eclíptica.]]

[160px|miniatura|dereita|Rango da [oblicuidade da eclíptica da Terra.]]

As latitudes dos círculos polares están determinadas pola inclinación do eixe de rotación da Terra con respecto á eclíptica. O ángulo non é constante, senón que ten un movemento complexo determinado por moitos ciclos de períodos, desde curtos a moi longos.

A nutación (do latín *nutare*, cabecear ou oscilar) é o nome polo que se coñece a oscilación periódica dos polos da Terra ao redor da súa posición media na esfera celeste, debida á influencia da Lúa sobre o noso planeta, similar ao movemento dunha buxaina cando perde forza e está a punto de caer.

A nutación fai que os polos da Terra se despracen uns nove segundos de arco cada 18,6 anos. Por iso, debido á nutación, a inclinación aumenta ou diminúe máis de 9" (uns 280 metros medidos na superficie) nese período.

## Notas 
## Véxase tamén 
### Outros artigos 
* Círculo polar ártico
* Círculo polar antártico
* Eclíptica 
* Ecuador terrestre
* Trópico
Vivekachudamani

O **Vivekachudamani** é un libro escrito en sánscrito no século VIII polo mestre Samkara, expoñente da escola filosófica do hinduísmo denominada *Advaita* que defende a posición metafísica da non dualidade.

Segundo o Vivekachudamani, o *Atman* individual é idéntico ao Brahma ou realidade última e absoluta. O fenoménico, coas impresións e diferenciacións, non é máis ca unha ilusión. O Brahma non ten principo nin fin, está alén da mente e da linguaxe, é inconmensurable e pleno. Mediante a renuncia aos praceres sensoriais, a través dun esforzo ascético de desapego dos bens materiais e de perfeccionamento da atención, acádase o acougo da mente. Esta disólvese no océano autoexistente que é Brahma, o único que existe.
Castelo de Cans

O **Castelo de Cans**, tamén coñecido como **castelo de Miravel ou Mirabel**, é un monumento medieval emprazado sobre unha impresionante penedía granítica situada a 358 m de altitude, na zona máis alta da parroquia do mesmo nome.

## Historia 
A información sobre a historia do castelo é moi escasa. Mediante uns arquivos da catedral de Santa María de Tui sábese que a fortaleza foi ocupada por Paio Gómez e outros compañeiros, aos cales posteriormente foi confiscada polo rei don Henrique III e doado a Álvaro Fernández de Valladares. O castelo era nomeado en devanditos arquivos coma castelo de Miravel. Todo isto transcorreu durante o século XIV, despois desta época descoñécese a súa historia. É posíbel que fora destruído, coma outras fortalezas, pola revolta irmandiña (século XV). Outra das posíbeis causas da súa desaparición podería ter sido a orde dos Reis Católicos, en 1438, de destruír todos os castelos que que non foran cabeza dun meiriño. As súas pedras foron botadas polo cantil e aproveitadas posteriormente para outros fins.

## Descrición 
miniatura|Alxibe ou pozo da auga no castelo de Cans. Pode recoñecerse a súa forma ovalada-cuadrangular escavada na rocha, pese a estar colmatado por terra sedimentada.
É un característico castelo roqueiro medieval, do que tan só subsisten as pegadas talladas na rocha, así como algúns restos cerámicos e outros restos arqueolóxicos de escasa visibilidade. As marcas deixadas na rocha permítennos saber o lugar onde ía emprazada a entrada, a torre principal, as murallas defensivas, o alxibe etc.

A modo de anécdota de tradición oral, pódese mencionar que o lugar tamén recibe o alcume popular "O Pianista" ou "O Beethoven", porque visto dende abaixo, dende o val, a forma das rochas pode lembrar a forma dun home sentado ante un gran piano.

## Notas 
## Véxase tamén 
### Bibliografía 
* Trabalhos de antropologia e etnologia, Volumes 28-30. Sociedade Portuguesa de Antropologia e Etnologia, Centro de Estudos de Etnologia Peninsular. 1988.
* Abraira Pérez, M. A. 2001. "O Castelo de Miravel: achegamento a unha fortaleza medieval desaparecida", *Revista Malladoura*, nº 2, (setembro 2001).
### Outros artigos 
* Gándaras de Budiño.
### Ligazóns externas 
* Patrimonio natural do Porriño  na páxina do concello.
José Luis Peláez Casalderrey

**José Luis Peláez Casalderrey**, nado en Pontevedra o 10 de xaneiro de 1924 e finado na mesma cidade o 20 de marzo de 2012, foi un mestre, enxeñeiro e político galego.

## Traxectoria 
Fillo de Casiano Peláez Merino. Fixo os primeiros estudos nos maristas e no Instituto de Pontevedra. Despois da guerra civil estudou maxisterio na Escola Normal de Pontevedra. Cursou a carreira de enxeñeiro de montes de 1947 a 1952, na que se doutorou en 1962. Ingresou no corpo de Enxeñeiros de Montes en 1953, sndo o seu primeiro destino o distrito forestal de Logroño. Traballou como enxeñeiro do Instituto para a Conservación da Natureza (ICONA), foi presidente da Cámara Agraria Provincial e exerceu como alcalde accidental de Pontevedra dende o 24 de xullo de 1959, en vésperas da toma de posesión do cargo de Xosé Filgueira Valverde. Foi presidente da Deputación de Pontevedra entre 1970 e 1979 e tamén procurador en Cortes (1970-1977). Foi delegado provincial da Consellería de Presidencia en 1987, sendo conselleiro Manuel Anxo Villanueva Cendón.

## Véxase tamén 
### Bibliografía 
)

### Ligazóns externas 
* Fallece José Luis Peláez Casalderrey, expresidente de la Diputación y figura clave de la llegada de la Uned en 1973, *Faro de Vigo*
José Rey-González

**José Rey-González**, nado en Bemil (Caldas de Reis) o 21 de agosto de 1874 e finado en Vigo o 21 de marzo de 1957, foi un mestre e poeta galego.

## Traxectoria 
Exerceu como mestre en Sabarís e desde 1934 na escola Graduada do Grupo Areal de Vigo, da que foi director. Logo do golpe de Estado do 18 de xullo de 1936 foi suspendido de emprego e soldo, aínda que posteriormente foi reposto.

Publicou varios libros de poesía e algúns dos seus poemas apareceron en *Tierra Gallega*. Deixou inédito un volume titulado *Contando cuentos*.

## Vida persoal
Foi pai de Jacobo Rey Porto.

## Obras 
* *Frangullas*, 1910, con prólogo de Enrique Labarta Pose.
* *Lira gallega*, 1911.
* *Fume de pallas*, 1912.
* *Frores murchas*, 1914.
* *A musa da terra*, 1915
* *Latexos. Cántigas da terriña*, 1925 (poemario bilingüe).

## Notas
Comfort

***Comfort*** é o álbum de estrea da banda estadounidense de rock alternativo Failure, editado o 15 de setembro de 1992 a través do selo Slash Records. O álbum foi re-editado por Rhino Records o 15 de marzo do ano 2000 e o 16 de xaneiro do 2001 a través de Rhino e de Warner Bros. Records. Slash volvería a publicalo no ano 2005, e Original Recordings Group lanzaríao en vinilo o 7 de xuño do 2011.

## Listaxe de cancións 
## Notas
Insomniac

***Insomniac*** é o cuarto álbum da banda estadounidense de punk rock Green Day, editado o 10 de outubro de 1995 a través do selo Reprise Records. Aínda que chegou ao número 2 nos Estados Unidos e foi dobre platino en 1996, *Insomniac* non tivo as mesmas vendas que o seu predecesor, *Dookie*, en gran parte debido ao seu tóno lírico lixeiramente máis escuro e ao seu son máis abrasivo. *Insomniac* é o terceiro álbum da banda máis vendido, despois de *Dookie* e *American Idiot*, con vendas por riba dos 8 millóns de copias en todo o mundo, dos cales 2 vendéronse só nos Estados Unidos. O traballo foi re-editado en vinilo o 12 de maio do 2009. Inicialmente ía ser chamado "Tight Wad Hill", polo corte 13, pero finalmente bautizouse como "Insomniac" cando Armstrong preguntoulle ao artista Winston Smith, encargado das ilustracións do álbum.

## Listaxe de cancións